Regionalna razvojna agencija Međimurje REDEA d.o.o. u  okviru projekta  B LIGHT sufinanciranog iz Interreg V-A Programa suradnje Mađarska-Hrvatska 2014-2020. Vas poziva na:

**PREDSTAVLJANJE DRUGOG POZIVA ZA DODJELU BESPOVRATNIH POTPORA ZA PODUZETNIKE - B LIGHT SCHEME**

**Datum:** 10. svibanj 2018. u 10 sati  
**Mjesto:** Tehnološko-inovacijski centar Međimurje,  
Bana J. Jelačića 22 B, Čakovec, informatička dvorana, 1. kat

**BESPOVRATNA SREDSTVA ZA PODUZETNIKE!!!**

Poduzetnici u hrvatsko-mađarskom pograničnom području **po drugi će put, putem projekta B LIGHT biti izravni korisnici bespovratnih sredstava** za sufinanciranje **zajedničkih projekata s partnerskim mađarskim poduzećima.**

Natječaj za sufinanciranje projektnih prijedloga **objavljen je 17. travnja 2018.,**a REDEA djeluje kao kontakt točka za poduzetnike iz Međimurske i Varaždinske županije. U okviru drugog poziva poduzetnicima je na raspolaganju 3.050.000 eura, a poziv je otvoren do **18. lipnja 2018. godine**. Maksimalan iznos bespovratnih sredstava koji se može dodijeliti pojedinom projektnom partnerom iznosi 135.000 eura, a maksimalni intenzitet potpore iznosi do 75% prihvatljivih troškova.

Kroz predstavljanje drugog poziva natječaja upoznat ćemo poduzetnike s uvjetima natječaja i postupkom prijave na javni poziv B LIGHT SCHEME.

Natječaj će predstaviti zaposlenici REDEA-e, Sanja Vrtarić i Karolina Kokot, a predviđeno trajanje događaja je 2 sata.

Molimo Vas da svoje sudjelovanje na predstavljanju natječaja potvrdite najkasnije do 8. svibnja 2017. do 14 sati putem elektroničke pošte na [sanja.vrtaric@redea.hr](mailto:karolina.kokot@redea.hr) ili putem telefona na 040 395 572.

O projektu:

Projekt „Beneficiary Light (B Light)“ provodi Regionalna razvojna agencija Međimurje REDEA u suradnji s partnerima iz  Hrvatske i Mađarske. Cilj projekta je omogućiti razvoj MSP-a kroz poslovnu suradnju putem: **zajedničke proizvodnje, razvoja tehnologije i usluga, opskrbnih lanaca, zajedničkog tržišta i planiranja budućeg zajedničkog ulaganja**.  
 „Beneficiary Light Grant Schema“ predstavlja program  dodjele **bespovratnih potpora s intenzitetom potpore do 75%** kojima se financira suradnja malih i srednjih poduzeća na pograničnom području Mađarska – Hrvatska u sklopu Interreg V-A Programa suradnje Mađarska-Hrvatska 2014-2020.

Bespovratna sredstva namijenjena su za pronalazak novog tržišta za postojeći proizvod – razvijeni proizvod, uvođenje novog proizvoda na postojeće tržište - novi proizvod, tehnologija ili usluga ili razvoj novog proizvoda za novo tržište. **Uvjet za prijavu** projekta je partnerstvo koje se sastoji od najmanje jednog partnera iz Hrvatske i Mađarske.

Natječaj za sufinanciranje projektnog prijedloga odvijat će se u **dva selekcijska kruga**:

1. **Light Concepts – izrada kratkog i sažetog opisa projektne ideje,**
2. **Light Project Proposals – izrada cjelokupne projektna prijave koja će se pripremiti uz pomoć vanjskih stručnjaka koja će poduzetnicima biti besplatna.**

Kako bi se poduzetnicima olakšao pronalazak prekograničnih partnera, izrađena je [web platforma  projekta.](https://www.b2match.eu/blight) Pozivamo Vas da izradite vlastiti profil poduzeća na web platformi. Više informacija o samom projektu možete pronaći [ovdje](http://www.redea.hr/projekti/projekt-b-light/).

Veselimo se Vašem dolasku.

Regionalna razvojna agencija Međimurje REDEA d.o.o.